## **SPAC ugeopgave 2 – Logfil analyse**

Denne ugeopgave kræver oprettelse af et **Virtual Environment**, inklusiv en **requirements.txt**-fil, som beskriver projektets afhængigheder.

**Formål**

Udvikl et script, der læser en logfil, filtrerer bestemte typer af logmeddelelser (som f.eks. *ERROR* og *WARNING*), og opsummere disse i en ny fil. Automatisering af denne type loganalyse gør det muligt hurtigt at identificere og reagere på systemfejl og advarsler uden manuel gennemgang af store datamængder. Ved at opsummere kritiske logmeddelelser hjælper scriptet med at forbedre systemets pålidelighed og reducere nedetid.

**Opgavebeskrivelse**

* Opret et script, der læser indholdet fra en logfil (app\_log.txt) og filtrerer bestemte typer af logmeddelelser, som *ERROR* og *WARNING*.
* Gem de filtrerede logmeddelelser i en ny fil, så kritiske hændelser er lette at overskue.

**Færdigheder der udvikles**

* **Filhåndtering**: Åbning, læsning og skrivning af filer.
* **Tekstbehandling**: Brug af Python til at finde, filtrere og opsummere tekstinformationer.

**Udfordring**

Sørg for korrekt filhåndtering (inkl. åbning og lukning af filer), og implementer en simpel, men effektiv metode til at filtrere logmeddelelser. Du er velkommen til at teste dit script med andre logfiler for at sikre fleksibiliteten i din løsning.

**Fil**: app\_log.txt - *Du må meget gerne teste med andre filer.*