#### **SPAC ugeopgave** **3 – Datamigrering hjælpeværktøj**

**Formål**

Udvikl et script, der kan migrere data fra en kildefil til en destinationsfil, samtidig med at det håndterer potentielle fejl som f.eks. manglende filer, formateringsfejl eller skrivebeskyttede filer. Et script med korrekt fejl- og undtagelseshåndtering hjælper med at sikre en sikker og pålidelig datamigrering, reducerer risikoen for datatab og sikrer, at brugeren får klare instruktioner, hvis der opstår problemer.

**Opgavebeskrivelse**

* Opret et script, der læser data fra en kildefil (source\_data.csv) og skriver dem til en destinationsfil.
* Scriptet skal håndtere forskellige typer fejl, som f.eks.:
  + **Manglende filer**: Hvad skal der ske, hvis kildefilen ikke eksisterer?
  + **Formateringsfejl**: Håndter situationer, hvor dataformatet er forkert eller uventet.
  + **Skrivebeskyttelse**: Håndter fejl, hvis destinationsfilen ikke kan skrives til.

**Færdigheder der udvikles**

* **Avanceret Filhåndtering**: Læsning fra og skrivning til filer med en struktureret tilgang.
* **Undtagelseshåndtering**: Brug af try-except blokke til at håndtere potentielle fejl og sikre scriptets robusthed.
* **Brugerdefinerede fejlmeddelelser**: Udvikling af klare fejlmeddelelser, der kan hjælpe brugeren med at forstå og løse problemer.

**Udfordring**

Implementer en robust undtagelseshåndtering, der kan håndtere uventede situationer effektivt og uden at scriptet går ned. Det er vigtigt at scriptet tydeligt informerer brugeren om eventuelle fejl og hvordan de kan afhjælpes.

**Fil**: source\_data.csv - *Du må meget gerne teste med andre filer.*